
O NO?! 


Il President de Assemblee de 
Comunitàt linguistiche furlane 
al à scrit al Ministri de Istruzion 
Marco Bussetti e al President de 
Regjon Massimiliano Fedriga 
domandant la sotscrizion di 
un protocol di intese pal inse- 
gnament de storie e de gjeo- 
grafie dal Friùl, de tierce classe 
de scuele primarie fin ae fin de 
scuele mezane superiòr, e par 
zontà fassicui bilengài (furlan/ 
talian) ai libris di test ministe- 
riài, li che no cjatin spazi la sto- 
rie e la gjeografie dal teritori. 

La iniziative di Diego 
Navarria e va sul troi di une edu- 
cazion scolastiche di fonde plui 
buine e rispietose de identitàt 
pluràl des nestris comunitàts 
(che i tescj talians a ignorin). 
Cun di plui, coerente cu lis cir- 
colárs ministeriáls che a fevelin 
di “scuele de autonomie" tant 
che “lûc li che la diversitàt e à 
di jessi esaltade tant che font di 
ricjece”, une scuele “clamade a 
fà buinis lis istancis formativis 
che di chés a son puartadórs 
arléfs, fameis e teritori”. In 
pratiche, chel che al è stát fat 
in Venit cu la firme, ae fin di 
Setembar, di un protocol di in- 
tese tra il President Luca Zaia e 
il Ministri Bussetti pal insegna- 
ment de storie e culture venitis 
in ogni ordin e grát di scuelis. 
E la Regjon Friùl-Vignesie Julie, 
autonome e special, ce fasie? 

Cuantcheinte VI comission 
consiliàr regjonál, di resint, si è 
discutùt di regjonalizazion de 
scuele, la plui part dai conseîrs 
e à tirát il cùl indaùr, dopo che 
in campagne eletorál ducj a 'nt 
sostignivin la necessitát. Ancje 
devant di une situazion al colàs 
cun 73 scuelis su 171 cence pre- 
sidis, insegnants e personál Ata 
che a mancjin e un Ufici scola- 


» 

Alè póc ce schercá: o sin 
circondáts, e l'assalt finál nol 
intardarà a rivà. Il vót dal Trentin 
e, par cierts viers ancje chel 

dal Sudtiról, al à completade la 
formazion di chei che a assediin. 
Alten, ancje se cun segnài 

di indebiliment, il baluart de 
Volkspartei intes vals todescjis, 
ma, pal rest, nissun nol vignarà in 
socors de nestre autonomie. 
Triest, cundut che e proclami 
unitàt e specialitàt regjonál, fuarte 
de sò fuarce contratuàl rinovade 
detade dal disvilup dal puart, no 
móf dét su lis competencis, se 

no concuardadis cun Lombardie 
e Venit. Chest al sucét in ducj i 
setòrs, dal turisim ae scuele, de 
energjie ae sanitàt. 

Ma il virus de disgregazion - 
magari cussi no - al passe dentri 
dai nestris confins, e chest al sucét 
cjolint vie gjeografie e storie. E no 

je cuistion dome di denominazions 
dai teritoris, ma di une campagne 
massice di disinformazion là che 

i tiermins Vignesie Julie o Venit 
oriental, tant par fà un esempli, a 
fuarce di jessi ripetüts in maniere 
cuasi ossessive, di falsetàt si 
tramudin in veretáts, e in realtáts 
sinciradis. 

Lis classis dirigjentis, de politiche 
ae economie, a an fat fente di no 
acuarzisi di cemùt che cheste 
tele di ragn e stes a planc fasint 
sù il Friül, di cemáót che i centris 
di comant a colassin cence fal 

in mans estraniis, justificant, in 
non di une globalizazion di no 
podé arestà e “divine”, la svendite 

des nestris impresis, in cambi 

di un puest intai conseis di 
aministrazion. 

La tiere, la aghe, la nestre salùt a 
deventin marcjanziis di scambi 
par carieris ben paiadis, par un 
cidinòr complig di une distruzion 
metodiche de nestre ricjece e de 
nestre identitàt. 

E a chest pont, cui pensaraial 
ancjemò che la autonomie e sedi 
un vantac, che la specialitàt e 
coventi pardabon a fà lis robis 
miór di chei altris? Tant al val 
fini intal cjalderon italic di ché 
republiche des bananis che e je 
daùr a nassi e che si profile al 
orizont. 

Se ancje voaltris letórs cjàrs, 

le pensais cussi, o sin dal gjat, 
mangjáts e digjerits. Nô, chest 
gjornál, chei furlans che a crodin 
ancjemò inte dignitát di un popul, 
noi stin. ll 

Model Tirol pal Friül 


Il Land austriac al à imponát, in non dal rispiet dal ambient, 


limitazions impuartantis al trafic dai Tir su la dorsál dal Brennero 





TIRÓL TRAVIERSÁT DAL TRAFIC PESANT 








ne notizie buine e une 
triste pe economie 
furlane. O scomencin 
di ché buine. Il lunc cidinór che 
di decenis al tocje l'Interpuart 
di Carvignan al somee finit. Ator 
di chei binaris e di chei placái 
fin cumó deserts, di cualchi 
setemane al è dut un balinà di 
vagons, locomotórs, bilics e Tir di 
indulà che marcjanziis e materiis 
primis a passin de gome ae sine 
e vicevierse. Merit des tré cubiis 
di trens setemanái (ma che in 
curt a deventaran zornalirs) che 
a unissin la stazion furlane cun 
ché di Rostock inte Gjermanie 
dal Nord, su lis spuindis baltichis, 
e di chilis destinazions de 
Scandinavie. Al è il mitic coridór 
feroviari Adriatic-Baltic (par 
cumò, plui ogjet di cunvignis e 
di articui di gjornál che di veris 


EDITORIAL 


Speciài o no?! 
(di pagj. 1) 

stic regjonál — declassát intal 
2014 e che al dipent dal Venit 
- cu la metát dai dipendents 
che a servaressin e cumó ancje 
cence diretór, che si è dimetùt. 
Covential altri par fà valé la 
nestre specialitàt? Se no, tant 
al val dài reson al judic emerit 
de Consulte Sabino Cassese 
che, ae scree dal an academic 
de Universitàt dal Friùl, al à so- 
stignüt la inutilitàt sostanziál 
des Regjons a statüt special. E 
ancje su chest cantin, pòcs a àn 
vierzüt il bec. Sveinsi! ll 


oportunitàts pal Friül) che si 
dismóf. No, no jentre (ancjemó) 


la moderne “Vie de 
Sede” che i cinês a 
volaressin fà par fà 
deventà Pechin il 
centri economic dal 
mont e che, si dîs, e 


Tre cubiis di trens 
setemanai 
(in curt zornalîrs) 


podarès vé intal puart viers Rostock, inte 


di Triest un dai siei 
ponts vitài. Inte Basse 
Furlane, tant che sui 
imbarcjadórs de citàt 
di Sant Just, par cumó 
si fevele par todesc. 

E al é significatif che 
la iniziative e sedi 
dome imprenditoriàl, 
cul coinvolziment 


di doi colòs 
austrogjermanics 
de logjistiche (Lkw Walter e 
Kombiverkehr) cu la cjase triestine 






Gjermanie dal Nord, 
a son daùr a rianimá 
l'Interpuart 

di Carvignan, 

ma - pal moment - 
e je dome 

che une servitùt 

di passac pal Friùl 


di spedizions Parisi. Insume, 
nuie "sponsorizazions" regjonáls 


par fà fente che lis 
tantis desenis di 
miliarts des vielis 
liris ei centenárs 

di etars di teren 
agricul sacrificáts 
tacant dai agns 
Otante sul altár de 
stazion di Carvignan 
a coventassin a 

alc; in chest cás e 

je pardabon une 
domande di traspuart 
su sine che e ven 

dal puart di Triest 

(il so president 

Zeno DAgostino al 

à confermát che in 
Setembar e je partide 


la spuele feroviarie cui interpuarts 
di Fernetti e di Opicina, che di fat 





IL COLÒS AUSTROGJERMANIC DE LOGJISTICHE LKW WALTER AL INTERPUART DI CARVIGNAN 





a trasformin la Ausse Cuar intal 
retripuart triestin) e de industrie 
furlane (par esempli l'Electrolux). 


FIN CHI LA NOTIZIE BUINE, 

MA CHÉ TRISTE? 

Intes tipologjiis di marcjanziis 
traspuartadis no si viót ancjemó 
cuissà ce di interessant in cláf 
future par ipotizà che il coridór 
Adriatic-Baltic, di là di une grande 
servitùt di passae pal Friùl, al puedi 
ancje jessi tratif pal insediament di 
ativitáts industriáls 
di trasformazion des 
cjamis in passag, o 


E covente une riprese 


è il Land austriac dal Tiról, che al 
à vùt il cùr di imponi, in non dal 
rispiet dal ambient, limitazions 
impuartantis al trafic dai Tir su 

la dorsál dal Brennero, cundut 
des stocadis dai Guviers e dal 
mont economic talian e todesc, 

e ancje de Union Europeane. 

Lu à dit a Carvignan screant il 
gnùf tren ancje il rapresentant 

di Lkw Walter: «Al pues someá 
contraditori par une grande 
aziende che e fás ancje traspuart 
su gome, ma jo o vif in Tiról e o 
cognòs trops problemis che al 
cree li il trafic pesant. La politiche 
e à di sburtà la economie a fà lis 
sieltis plui justis pal futür». Al è 
un resonament che al funzione no 
dome par stradis e pes feroviis, ma 
par dutis lis infrastruturis (pensìn 
par esempli ai eletrodots) che a 
pretindin di passà pal nestri Friùl 
agjitant la bandiere dal disvilup. 
La vere cressite economiche 

no je dade des conveniencis di 
periodi curt, ma di resonaments 
plui amplis sul futùr. Compit de 
politiche al è chel di 
pretindi no dome che 
ogni invistiment al 


de bande di sogjets di sovranitàt sedi fat daùr dai miòr 
che a puedin viodi di ducjiteritoris. standards ambientài 
inte Basse Furlane Compit de politiche pussibii, ma ancje di 


un trampulin di lane 
par rivà in maniere 
svelte cu la ferovie 

ai marcjáts siórs de 
Europe Centrál. E, se 
no puartin vantacs 
concrets sui teritoris 
che a passin, i grancj 


al é chel di pretindi 
ancje di orientà 

i invistidórs a cjalà 
bande modei 

di sostignibilitàt 
ambientál vincidórs 
intal futür, ancje se 


orientá i invistidórs 
a cjalà bande modei 
di sostignibilitàt 
ambientál vincidórs 
intal futùr, ancje se 
magari un póc plui 
onerós intal presint. 


coridórs, feroviaris invade vai UN ESEMPLI 
o autostradài chea ` poc p CONCRET? 
sedin (o pensìn ae intal presint Aleantsi cul Tirôl 


lungje code dai Tir 
su la A4) a finissin 
par jessi servitüts e coscj ambientâi 
enormis. O pensin par esempli al 
grant consum di teritori de tierce 
corsie autostradál, al progjetàt 
dopleament de ferovie Carvignan- 
Palme o al cuadruplicament de 
Vignesie-Triest, al ampliament 
probabil cun gnùfs capanons 

dal Interpuart di Carvignan (za 
previodüt di plans regoladórs). 


CE FÀ? 
La rispueste e sta intune riprese 


di sovranitàt dai teritoris singui a 
pet dai apetits ingorts (di profit) de 
globalizazion. Un grant model al 





e cul Sudtiról e 
imponint cun 
Autovie Venete limitazions al 
trafic dai Tir su la A4, la Regjon 
Friül-Vignesie Julie e podarès 
incentivá la intermodalitàt 
feroviarie des marcjanziis sul as 
Verone-Carvignan-Nord e Est 
Europe su une Pontebane che e 
je doprade dome par une picule 
frazion de sò capacitàt, e slizerint 
il trafic autostradál su la A4 e sul 
as dal Brennero. No dome cuntun 
vantac ambientàl, ma ancje 
creant forsit oportunitáts di gnüfs 
insediaments industriài ator dal 
rinfuarcát Coridór Adriatic-Baltic 
e dal puart di Triest. Il 

INTERVISTE A DIEGO NAVARRIA, 


RICONFERMÁT PRESIDENT DE ASSEMBLEE DE COMUNITÀT LINGUISTICHE FURLANE 


L'ultin baluart dal Friül 
al vül conta di plui 


«O fasarin sinti fuarte la vôs dal Friül 


intal dibatiment su la riforme des autonomiis locals» 


ssemblee de Comunitàt 

linguistiche furlane, at 

secont! Lorganisim che, 
intal intindiment dai promotórs, 
al veve di jessi l'embrion di un 
autoguvier de componente culturál 
e linguistiche plui impuartante 
de Regjon, ma che la Zonte 
Serracchiani e veve istituit cun 
competencis consultivis fragjilis, 
cuntun procès machinós di adesion 
dai Comuns e cence cualsisedi 
struture di supuart, al à screát 
in plen Istát il so secont mandát 
trienál, tornantsi a afidá ae vuide di 
Diego Navarria. I sindics dal teritori 
furlan a àn tornát a dá fiducie al 
prin citadin di Cjarlins che, no cate 
chei che si auguravin un flop de 
operativitàt de Assemblee, dal Lui 
dal 2015 al Lui dal 2018 no dome al 
à savüt racuei la adesion di ben 114 
Comuns sui 173 totài che si declarin 
furlans (daür de zonizazion de lec 
482/1999), ma cui siei intervents 
puntuái intal 
dibatiment politic al 


à dát altece al compit «O0 sin daür a racuei 





DIEGO NAVARRIA 
(FOTO MASSIMO GARLATTI-COSTA) 





citadins semplics. Mi à fat tant 
plasé!». 

President, ce belanc fasial dal so 
prin mandàt? 

«Al è stàt un mandàt costitutif no 
facil di frontà. Dut al è scomencát 
dai Laboratoris di autonomie 
promováts di 16 sindics, finîts 
intune propueste 
sostignude dopo 
in Consei regjonál 


de Assemblee di tra i sindics lis firmis dal conseir Claudio 
lavorá pe coesion, par une mozion Violino intal ambit 
no COPIE cultural E su la Rai, de Gen des 
teritoriál, ma ancje s i autonomiis locáls, 

4, parcheerinfuarci 
economiche e sociál li HER la innomenade leç 
dal Friùl. Is trasmissions regjonál 26/2014 
La Assemblee si è parfurlanintveradio che eà istituît 
dade adun ai 28di e pal potenziament lis Uti. A pet di 
Avost, te Sale Ajace, de sede di Udin chês che a jerin 
in presince dal che po dopo e varès lis spietis, la leç 
assessôr regjonâl aes  ,. e , e à introdusùt 

R ` di produsi chestis | M 

Autonomiis locáls, up l'organisim 
Pierpaolo Roberti, trasmissions» de Assemblee 
dal sindic di Udin "PLA. ————————— EE RER EE Re de Comunitàt 
Pietro Fontanini e linguistiche furlane, 


dal president dal Consei regjonál 
Piero Mauro Zanin. «E Jere presinte 
une cincuantine di sindics, no mál 
viodüt il clime balneàr - al riferis 
Navarria -, e al jere ancje un public 
discret, no dome esponents dal 
mont culturál furlan, ma ancje tancj 


ABONITI A “LA PATRIE DAL FRIUL” 


ma depotenziantlu une vore. Pe 
adesion e je stade previodude 
fintremai une convenzion di aprovà 
de bande di ducj i Conseis comunái 
e chest al à compuartàt un lavór 
burocratic enormi. Cundut achel, 
ai 15 di Lui dal 2015 o sin riváts 


ae prime Assemblee za cun 55 
Comuns aderents». 

Insume, cundut di cheste 
“gjambadorie burocratiche”, al è 
stàt daurman un sucès. 

«Si, parcè che par saltà l'ostacul de 
convenzion, e je stade promovude 
une ativitàt intense di relazions 
interpersonáls tra i sindics che e 

a dat risultáts otims. Intun ciert 
sens, al à zovát a fà plui sintude e 
motivade la adesion ae Assemblee. 
Passát chest ostacul, al è restàt 
purpár il fat che la Assemblee 

no à personalitàt juridiche, no à 
personál e no à un propri belang, 
duncje si réc dome sul volontariàt 
dai sindics intal davuelzi lis 

sós competencis, che si puedin 
riassumi inte pussibilitàt di 
intervigni intal procés di formazion 
dai ats legjislatifs dentri dal Consei 
des autonomiis locáls. Intai fats 
però, la Assemblee de Comunitàt 
linguistiche furlane e à savùt 
esprimi une grande capacitàt di 
rapresentance. A man a man che a 
vignivin fùr inte atualitàt problemis 
storics dal Friùl, insiemi al consei 
diretif o ai podùt intervigni cu la 
fuarce dal mandát di desenis di 
sindics intun cjamp di azion tant 
slargját, che no si limite ae lenghe 
e ae culture, ma che al cjape dentri 
dute la vite di chés comunitáts che 
a esprimin la lenghe e la culture 
furlanis». 

La assence di une struture 
organizative aes spalis, nancje 
di consulence, e je stade peró un 
fren gráf... 

«Dal sigür. Cui che al opere intal 
Consei des autonomiis locáls, al 
ricéf cualchi di prime des riunions 
il materiál par podési prepará sul 
ordin dal di. E se a son di frontá 
2-3 dissens di lec biei pencs o 

che su chei no si àn competencis 


diretis, e devente fondamentál une 
consulence legal o specialistiche. 
Par fortune, e esist ancje la rét dai 
sindics. O soi intervignüt dispés, o 
ai ancje rivát a puartà propuestis 
intes lecs regjonáls. O vin dimostrát 
alc che forsit il legjislatór regjonál 
no si spietave formant la Assemblee 
de Comunitàt linguistiche furlane 
in chel müt». 

Ce frenial i Comuns furlanofons 
che ancjemò no an aderit ae 
Assemblee? 

«A son lis zonis estremis de ex 
provincie di Pordenon, dulà che 
cheste apartignince e je sintude di 
mancul. Cun di plui, cualchidun 

de cuarantine dai ex “Comuns 
ribei" aes Unions teritoriàls 
intercomunáls no àn volùt aderi 

ae Assemblee par rimarcà un dinei 
total de lec 26 che e à istituit lis Uti 
e pe póre di invalidà 
iricors presentáts, 


La Assemblee e tutele no dome i 
dirits de comunitàt furlane, ma 
ancje chei dai citadins singui che 
a vuelin tutelà i propris dirits 
linguistics... 

«Di fat, o sin daür a racuei tra i 
sindics lis firmis par une mozion 
che e fás proprie ché za aprovade 
in Lui dal Consei regjonál ae 
unanimitát su la Rai, par che e 
rinfuarci lis trasmissions par furlan 
in tv e radio e pal potenziament de 
sede di Udin che po dopo e varès 

di produsi chestis trasmissions. O 
ai za racueltis tantis adesions e o 

ai ché in curt di inviális al diretór 
gjenerál de Rai. Di póc, o soi 
intervignüt refudant la propueste 
di Progetto FVG par une Regjon 
costituide a tré pontis. I 15 Comuns 
furlanofons de ex provincie di 
Gurize si viodaressin confondüts 
intune entitàt che 

e cjape dentri la 


pùr aderint dome Su la riforme citàt metropolitane 
] Ó ee ^ i T i D Il 
QUI DARCI des autonomiis locals, © Triest.Il gno 
norme. Dut cás, intal . intervent al à 
vai «la Regjon no pues i 

complès, e je za une Së dismovùt tant 
rapresentance dai compuartasi tant dibatiment». 
doi tieres dal mont Che lis ex potencis 
furlanofon». coloniáls La Assemblee e sarà 
= che a segnavin liniis cumò clamade a di 
Cuài i programs pal i la sò su la riforme 

` . su la cjarte i 
gnuf mandat? . fich des autonomiis 
«Te Vierte si sierarà 5J COS TEEN locáls che e varà 
ilgnosecont mandát Ma SI a SUMprI di meti rimiedi al 
tant che sindic di disintilis popolazions disastri Uti... 
Cjarlins, no plui interessadis» «In ocasion de mé 


rinovabil, e duncje 
no podarai plui 
jessi president de Assemblee. 

La prossime scjadince eletorál 
aministrative e rinovarà i vertics 

di 120 Comuns e duncje e sarà la 
dibisugne di un gnùf diretif. Fin 

ae Vierte, o larin indevant intal 
impegn par otigni la adesion 

di gnüfs Comuns e intal jessi 

la vós de Comunitàt furlane. O 

vin in program dopo ativitàts 
specifichis tant che, par esempli, 
in colaborazion cul Centri 
interdipartimentál pal disvilup de 
lenghe e de culture dal Friül e cu 

la Agjenzie Regjonál pe Lenghe 
Furlane, un cors par sindics e 
funzionaris comunài dedicát a dut 
ce che al tocje la tutele de lenghe 
furlane, lis istituzions coinvoltis e 
lis oportunitáts a cheste conetudis. 
O vin constatát di fat che tra i 
aministradórs dispès no je clarece 
su chescj ponts. Il cors al sarà 
supuartàt di un picul finanziament 
de Regjon, gjestit de ARLeF, che in 
graciis di chel forsit o rivarin a creá 
un sît internet e un logo». 


riconferme, l'assessòr 


regjonál Roberti si è 
dimostràt atent ae corispondence 
tra il teritori dai ents di gjestion 
che a vignaran creàts e il lôr valor 
identitari, un concet ribatùt plui 
voltis. O ai dit al assessór che si 
sintin partecips di chest procès 
legjislatif e che o parteciparin a 
pene che la Zonte e varà presentade 
la só propueste. Roberti al à 
inviade ancje une letare a diviersis 
istituzions, e tra chés la Assemblee, 
par domandà di enunzià cualchi 
diretive di principi che e varès di 
ispirá la riforme. O rispuindarin 
domandant di rinfuarcá lis 
competencis de Assemblee e la só 
dotazion di struturis, e di semplificá 
lis proceduris di adesion. O disarin 
che e covente une istituzion 
rapresentative dal Friül, inte sò 
dimension plurilinguistiche, e che 
la Regjon no pues compuartàsi 
tant che lis ex potencis coloniàls 
che a segnavin liniis su la cjarte 
gjeografiche, ma che si à simpri di 
sintî lis popolazions interessadis, 
sedi lis comunitáts che i Comuns». 





«LA PATRIE DAL FRÜL» 
une volte al mes! 

DRECE 


LASCHENE 


Cun BOLETIN POSTAL sul Cont corint postál n. 12052338 


intestát a «La Patrie dal Friül» via del Cotonificio, 129 - 33100 Udine. 
ONLINE midiant bonific cun IT35 G030 6963 8891 0000 0002 090 
metint te causál: «Abonament pe Patrie». 


VISITI DI METI 
L'INDIRIC PAR , 
RICEVI IL MENSIL- `% 
A CJASE! 


"ar: 


2 


impare la tô lenghe 
ancje scrite 


wé: a 


SUL BOLETIN 0 SUL BONIFIC VISITI DI SCRIVI DULÀ SPEDÎ IL GJORNAL 




















Par viodi chei altris contignùts 
de “La Patrie dal Friul”, 
abonaitsi. Dutis lis informazions si cjatin sul sît 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonát o che tu le vedis lete dome cualchi volte, 
aboniti o rinove labonament a un mensil unic: 
almancul une volte al més, lei par furlan! 

